cyanic-selkie/wikianc huggingface dataset:
North Luzon Expressway
Nagsisimula ito sa isang palitang trebol (cloverleaf interchange) sa EDSA—karugtong sa Abenida Bonifacio—sa Lungsod Quezon. Dadaan ito sa Caloocan at Valenzuela ng Kamaynilaan, Bulacan, at Pampanga. Sa ngayon, nagtatapos ito sa Labasan ng Santa Ines sa Mabalacat, at pinagiisa sa Lansangang MacArthur pahilaga patungo sa natitirang bahagi ng Gitnang at Hilagang Luzon. May isang panukala na derektang kukonektahin ang mabilisang daanan sa Subic–Clark–Tarlac Expressway (SCTEx) sa pamamagitan ng isang palitan na matatagpuan 3-kilometro hilaga ng kasalukuyang dulo nito sa Labasan ng Santa Ines. Ang bahagi ng mabilisang daanan sa pagitan ng Labasan ng Santa Rita sa Guiguinto at Palitan ng Balintawak sa Lungsod Quezon ay isang bahagi ng bagong pagkakalinya ng N1 (AH26).
Ang mabilisang daanan, kung isasama ang Abenida Andres Bonifacio, ay may kabuoang haba na 88 kilometro. Ang bahagi ng mabilisang daaanan ay may habang 84 kilometro.
Sa simula ito ay kontrolado ng Philippine National Construction Corporation o PNCC, ang pamamahala at pagpapanatili ng NLEX ay inilipat noong 2005 sa Manila North Tollways Corporation, isang sangay ng Metro Pacific Investments Corporation (dati, ito ay sangay Lopez Group of Companies hanggang 2008). Isang pangunahing pagpapaganda at pagsasaayos na natapos noong Pebrero 2005 ay ang pagiging hawig ng modernong kalidad sa mga mabilsang daanan sa Pransiya. Ang pangunahing kontratista ng pagsasaayos ay ang Leighton Contractors Pty. Ltd. ng Australya kasama ang Egis Projects, isang kompanya na kasama sa Groupe Egis ng Pransiya bilang subkontraktor para sa tarangkahan, telekomunikasyon, at sa mga paraan ng pangangasiwa ng trapiko. Upang mapanatili ang kaligtasan at kalidad ng mabilisang daanan, iba't ibang mga panuntunan ang nakalagay, tulad ng pagtakda sa kaliwang landas bilang panlusot na landas (passing lane) at pagbabawal sa mga trak na sobra ang karga.
Bahay-bata
Ang bahay-bata, sinapupunan , matris , o utero ay ang bahagi ng katawan ng babae kung saan lumalaki ang isang sanggol hangga't hindi pa isinisilang. Nagtatagal nang siyam na buwan ang umuunlad na katawan ng bata sa loob nito sa loob ng panahon ng pagbubuntis. Agad na matatagpuan ang bahay-bata sa ilalim ng lagusan ng itlog, sa pagitan ng mga balakang. Kalimitang ginagamit sa panitikan ang katawagang sinapupunan. Kung minsan, natatawag din itong inunan, bagaman isa talagang pansamantalang bahagi lamang ng bahay-bata ang inunan, na natatanggal at iniluluwal din ng ina pagkaraang mailabas ang bagong silang na sanggol. Ang bahay-bata ay isang organong kahugis ng peras na nasa loob ng puson ng babae na naglalaman at nagbibigay ng sustansiya sa umuunlad na namumuong sanggol (fetus). thumb|Isang fetus sa loob ng sinapupunan. thumb|Isang reprensantasyon ng reproduksyong pantao ng babae kung saan makikita ang sinapupunan.
North Luzon Expressway
Kasaysayan
thumb|left|Palitan ng Balintawak noong 1968. Isa ang North Luzon Expressway sa mga proyektong pang-impraestruktura na naitayo sa ilalim ni dating Pangulo Ferdinand Marcos. Kilala ito dati bilang North Diversion Road at Manila North Expressway (MNEx).
Ang unang kahabaan ng mabilisang daanan, mula Palitan ng Balintawak hanggang Labasan ng Guiguinto sa Bulacan, ay naikompleto noong Agosto 4, 1968. Sa mga panahon na iyon, isa pa lamang itong may takdang mabilisang daanan sa pook-rural na binakod nang husto, na may apat na mga landas, siyam na magkakambal na tulay (twin bridges), isang daang pang-ibabaw (overpass) ng daambakal, pitong daang pang-ilalim (underpasses), at tatlong palitan.
Sa simula isang proyekto ng Kagawaran ng Pagawaing Bayan at Lansangan (DPWH) ang NLEx, subalit ang pagtatapos sa malaking bahagi ng gawaing proyekto ay napunta sa CDCP upang manguna sa konseptong mabilisang daanan sa pagpopondo ng imprastraktura. Isinagawa ito sa ilalim ng plano ng pampribadong pagpopondo na ibinigay ng Batas Republika Blg. 3741.
Kabilang sa mga karagdagang gawain na kinailangan ng pamahalaan ay ang pagtatayo ng Balintawak - Novaliches Interchange Complex, Palitan ng Tabang, at ang daang patumbok (approach road) ng mga daang pang-ilalim.
Noong 1976, itinayo ang karugtong ng NLT bilang bahagi ng programang panlansangan ng Pandaigdigang Bangko para sa Muling Pagsasaayos at Pagpapaunlad (IBRD) na may layuning maiugnay ang mga pangunahing sentrong panlungsod sa mga sentrong produksyon sa hilaga. Binubuo ito 50.9 kilometrong daang kongkreto na may apat na mga landas at Biyadukto ng Candaba.
Noong 1989, sa panahon ni dating Pangulo Corazon Aquino, pinahaba nang 5 kilometro ang mabilisang daanan mula sa dulo nito sa Labasan ng Dau hanggang sa Labasan ng Santa Ines sa Mabalacat.
Pangunahing pagsasaayos
Simula noong 2003, sinimulan ang pangunahing pagpapaganda at pagsasaayos ng mabilisang daanan. Binubuo ito ng pagtatayo muli ng mga daan at pagtatayo ng mga bagong tarangkahang pambayad. Kabilang dito ang pagpapalawak ng bahaging Balintawak - Tabang mula anim hanggang walong landas, at bahaging Tabang - Santa Rita mula apat hanggang anim na landas. Nanatili sa apat ang bilang ng mga landas sa bahaging Santa Rita - Santa Ines. Ilan pa sa mga ibang proyekto ay paglatag ng aspalto at paggiba ng mga lumang tarangkahang pambayad (na pinalitan naman ng mga bagong tarangkahang pambayad na may kulay bughaw na bubong). Natapos ang mga ito noong Pebrero 2005, at ang mabilisang daanan ay mayroon nang mga makabagong katangian na ipapaliwanag sa ibaba.
Sa parehong taon (2005) ding inilipat ang pamamahala at pagpapanatili ng NLEX mula Philippine National Construction Corporation (o PNCC, na pagmamayari ng pamahalaan) papuntang Manila North Tollways Corporation na isang sangay ng Metro Pacific Investments Corporation.
Programang pagpapaganda ng mga daluyan ng tubig
Ang kahabaan ng mabilisang daanan ay isinailalim sa isa pang pagsasaayos ukol sa mga sistemang daluyan nito. Kilala ang North Luzon Expressway na bumabaha tuwing tag-ulan, at ang layunin ng proyekto ay ang pagpapaayos ng mga daluyan ng mabilisang daanan para maiwasan ang pagbabaha. Sa mga panahong ito, isinara sa trapiko ang ilang mga landas nito. Nagdulot ito ng pagsisikip sa trapiko sa kahabaan ng mabilisang daanan at ang itinakdang hangganan ng tulin sa mga lugar ng pagtatayo ay ibinaba mula 80/100 km/h hanggang 60 km/h.
Sinimulan ang programa noong Pebrero 12, 2007 at natapos ito noong Oktubre 7, 2007.
thumb|NLEx sa Brgy. Hen. T. De Leon, Valenzuela, noong 2007, nang hindi pa itinatayo ang Palitang Smart Connect at mga Segment 8.1 at 9 ng NLEx.
Kamakailang kasaysayan
Noong ika-5 ng Hunyo 2010, binuksan ang NLEx Segment 8.1 o NLEX Mindanao Avenue Link, isang pang-apatang, 2.34 kilometrong daang sangay na dumadaan mula Abenida Mindanao papuntang Palitan ng SMART Connect sa Valenzuela. Ang daang sangay ay isang bahagi ng Hilagang Karugtong ng Daang C-5 at naglalayong makapagbigay ng isa pang pasukan sa mabilisang daanan mula Kalakhang Maynila at upang mabawas ang pagsisikip ng trapiko sa Palitan ng Balintawak. Noong ika-18 ng Marso 2015, binuksan naman ang NLEx Segment 9 o NLEX Karuhatan Link, na isang 4.06 kilometrong karugtong ng Segment 8.1 na dumadaan mula Palitan ng SMART Connect hanggang sa Lansangang MacArthur.
thumb|NLEx sa [[San Simon, Pampanga, na may apat na landas, noong 2007.]] Isinagawa ang proyektong pagpapalapad noong 2016, na pinalapad ang bahaging Santa Rita–San Fernando sa anim na mga landas (mula sa dating apat na mga landas), at bahaging SCTEX–Santa Ines sa apat na mga landas (mula sa dating dalawang mga landas).
Pangunahing NLEx
thumb|left|Bahagi ng NLEx malapit sa Palitang Trebol ng Balintawak. Ang Pangunahing NLEx (NLEx Main) ay ang pangunahing bahagi ng NLEx mula Palitan ng Balintawak hanggang Labasan ng Santa Ines. Kalinya nito ang Lansangang MacArthur mula Lungsod Quezon hanggang Mabalacat sa Pampanga. May walong landas ito mula Palitan ng Balintawak hanggang Palitan ng Balagtas, anim na landas mula Palitan ng Balagtas hanggang Labasan ng San Fernando, at apat na landas mula Labasan ng San Fernando hanggang Labasan ng Santa Ines. May mga tulay ang mabilisang daanan na tumatawid sa mga pitong ilog. Ilang bahagi ng mabilisang daanan ay nililinyahan ng mga billboard, kasama ang bahaging biyadukto nito. Maraming mga mataas na boltaheng mga linya ng kuryente sa itaas na pinatatakbo at pinananatili ng National Grid Corporation of the Philippines (NGCP) at iba't ibang mga kompanyang distribusyon ng kuryente ay gumagamit ng malaking bahagi ng ruta ng mabilisang daanan sapagkat ang mataong mga pamayanan ay sumasagabal sa pagtatamo ng ilalaang karaptan sa daan. Pinakakapansin-pansin sa mga linya ng kuryenteng ito ang linyang transmisyon ng Hermosa–Duhat–Balintawak mula Labasan ng San Fernando sa Pampanga hanggang Palitan ng SMART Connect sa Valenzuela.
Bahaging Balintawak-Balagtas
thumb|Pahilagang landas ng NLEx sa lugar ng Lawang Bato-Lingunan, Valenzuela, noong Disyembre 2005 bago ang pagtatayo ng daang pang-ibabaw ng Dulalia. Nagsisimula ang mabilisang daanan sa Palitang Balintawak bilang isang pisikal na karugtong ng Abenida Bonifacio. Ilang metro mula sa interkambiyong trebol na ito ay ang Lansangang Quirino, kasama ang isang labasang pahilaga na aakyat sa isang flyover. Maglilinya sa mabilisang daanan ang Daang Reparo mula Labasang Novaliches hanggang Liwasang Pang-ala-ala ng Eternal Gardens. Makikita ang Labasang Libis Baesa malapit sa liwasang pang-ala-ala ngunit nagsisilbi lamang ito sa patimog na landas. Lalapit ang mabilisang daanan sa Tarangkahang Pambayad ng Balintawak, at lalapad sa labimpitong mga landas at nagsisilbi lamang sa pahilagang landas. Matatagpuan ang mga tanggapan ng NLEX Corporation malapit sa tarangkahang pambayad. Isang bagong tarangkahang pambayad ay itinayo sa pagitan ng pahilaga at patimog na mga landas na naglilingkod sa mga sasakyang Class 1 at nabuksan noong 2017.
Babalik muli sa apat na mga landas ang mga pahilagang landas ng mabilisang daanan paglampas ng tarangkahan, tutuloy nang diretso, tatawid sa ibabaw ng Ilog Tullahan sa pamamagitan ng Tulay ng Tullahan, tutumbok sa Kalye Heneral T. De Leon, at dadaan sa Palitang Smart Connect. Simula sa bahaging ito maglilinya ang West Service Road sa mabilisang daanan. Dadaan naman ito sa mga pook-industriya at negosyo sa loob ng Valenzuela. Magsisimulang maglinya ang East Service Road sa mabilisang daanan bago tumungo sa Labasang Paso de Blas. Sa labasang ito, makikita ang isang gusali ng Puregold at Pamilihan ng Malinta. Tutuloy ang mabilisang daanan sa diretsong ruta, kasama ang isang pook serbisyo ng Caltex malapit sa daang pang-ibabaw ng Dulalia, hanggang sa pumasok ito sa lalawigan ng Bulacan.
thumb|left|Patimog na landas ng NLEx malapit sa Barangay Duhat, Bocaue. Tatawid ito sa Ilog Meycauayan at pagkaraan ng ilang metro ay ang Labasang Meycauayan upang maglingkod sa lungsod. Isa pang daang panserbisyo na nangangalang St. Francis Service Road ay matatagpuan sa tabi ng patimog na landas ng mabilisang daanan. Dadaan naman ito sa mga pook-pamahayan at institusyon sa loob ng lungsod, babagtas sa Daang Lias, at tutuloy nang diretso. Sa bayan ng Marilao, may isang pook serbisyo ng Petron at pagkaraan nito ay ang Ilog Marilao at ang Labasang Marilao. Papasok ito sa Bocaue pagkaraan ng Labasang Marilao at babagtas sa daang pang-ibabaw ng Duhat. Makikita ang Philippine Arena sa bahaging ito ng NLEx. Liliko ang mabilisang daanan pasilangan upang makalingkod sa tarangkahang pambayad ng Bocaue. Kasalukuyang pinapalawak ang patimog na landas sa 22 mga landas na may 4 mula sa daang serbisyo kung kaya may kabuoang 26 mga landas. Sa gitna ng tarangkahang pambayad ay isang bagong-tayo na tarangkahan at daan. Liliko ito pakanluran, dadaan sa Labasang Bocaue, Ilog Santa Maria, at Tulay ng Taal, at tutuloy sa isang diretsong direksiyon hanggang sa Labasang Balagtas. Bago ito ay mga pook serbisyo ng Petron para sa patimog na landas at Shell para sa pahilagang landas. Paglampas ng pook serbisyo ng Shell ay ang Daang Sangay ng Tabang at Palitang Balagtas na binuksan noong Marso 20, 2012. Ito ang dating dulo ng unang bahagi ng NLEx mula 1967 hanggang 1976 nang pinahaba ito patungo sa Dau.
Bahaging Balagtas-San Fernando
thumb|Bahagi ng NLEx sa Barangay Santa Rita, Guiguinto, Bulacan. Makikita ang mga ilaw sa gitna ng mabilisang daanan kung saang dati itong damuhan na panggitnang harangan bago ang pagpapalawak noong 2016. Kikipot sa anim (tatlo kada direksiyon) ang bilang ng mga landas ng mabilisang daanan simula sa Daang Sangay ng Tabang. Paglampas ng Palitang Balagtas, tutumbok ito sa Kalye Krus. Tutuloy ito sa isang diretsong ruta at dadaanin nito ang mga palayan sa dakong labas ng mga pamayanan ng Guiguinto, Malolos, at Pulilan. Tatawirin nito ang Ilog Guiguinto at dadaanin nito ang pook-serbisyo ng Shell of Asia, Metro Warehouse Bulacan, at Labasang Santa Rita – ang hilagang dulo ng bahaging AH26/N1 ng NLEX (liliko ang AH26/N1 sa Lansangang Doña Remedios Trinidad o Pan-Philippine Highway na susundan ang Daang Cagayan Valley patungong Baliwag at Cabanatuan). Tutumbok naman ang NLEx sa Kalye Mabini, tatawid sa mga Ilog Tabang at Angat, at dadaan sa Labasang Pulilan (kung saang tinutumbok nito ang Daang Panrehiyon ng Pulilan.
thumb|left|[[Biyadukto ng Candaba]] Ilang metro pagkaraan ng Labasang Pulilan, dadaan ang NLEx sa Biyadukto ng Candaba (na opisyal na kilala bilang Tulay ng Pulilan–Apalit). Dadaan ang tulay sa mga palayan na matatagpuan sa loob ng mga bayan ng Pulilan, Calumpit at Apalit, at Ilog Pampanga bago matapos ang biyadukto. Tutuloy ang mabilisang daanan padiretso, dadaan sa mga pook-serbisyo ng Total at Caltex, Labasang San Simon, Ilog Abacan, Ilog San Fernando, Kalye Cosunjumi, at Palitang San Fernando. Makikita ang SM City Pampanga at Robinsons Starmills Pampanga mula sa bahaging ito ng mabilisang daanan.
Bahaging San Fernando-Santa Ines
thumb|Bahaging pang-apatan na NLEx sa Pampanga. thumb|Isang daang pang-ibabaw sa Labasang SCTEx, bago ang pagpapalawak noong 2016. Pagkaraan ng Labasang San Fernando, kikipot sa apat na mga landas (dalawa kada direksiyon) ang NLEx. Tutuloy ito bilang isang diretsong daanan, at dadaan ito sa Paskuhan Village, Petron Lakeshore, Labasang Mexico, mga daang pang-ibabaw ng Acle at Biyabas, patimog na pook-serbisyo ng Shell, Raslag Solar Power Plant, Ilog Abacan at Ilog Quitangil, Labasang Angeles (dating kalahating trebol na palitan), Marquee Mall, dating kinaroroonan ng Tarangkahang Pambayad ng Dau, Tulay ng Sapang Bago, mga labasan ng Dau at SCTEx, at Daang Mawaque. Nagtatapos ito sa Palitang Santa Ines, na may kasamang tarangkahang pambayad upang magsilbing labasan. Dating pandalawahang daan ang bahaging SCTEX-Santa Ines ngunit naipalawak na ito sa apat na mga landas.
Daang Sangay ng Tabang
thumb|left|Dulo ng Tabang Spur Road Ang Daang Sangay ng Tabang (Tabang Spur Road) ay isang daang sangay ng North Luzon Expressway palabas ng pangunahing pagkakalinya ng mabilisang daanan at patungong Lansangang MacArthur sa Labasan ng Guiguinto. Ang kabuoan ng daang sangay ay nasa loob ng bayan ng Guiguinto. Nagsisimula ito sa isang palitan kasama ang Lansangang MacArthur at dadaan sa Tarangkahang Pambayad ng Tabang, kung saang matatagpuan ang mga tanggapan ng Tollways Management Corporation. Pagkaraan, tatawirin ito ang Ilog Guiguinto sa pamamagitan ng Tulay ng Guiguinto at pagkaraan ng ilog ay isang daang pang-ibabaw. Tutuloy ang daan pasilangan at tatawid dito ang isa pang daang pang-ibabaw na nangangalang Tabe 1 Overpass. Bahagyang liliko ito pakaliwa pagkaraan ng daang pang-ibabaw at tatawid nito ang dati at nakatiwangwang na linyang sangay ng PNR papuntang Cabanatuan at Ilog Sapang Ugong sa pamamagitan ng mga dating tulay ng PNR at Sapang Ugong. Liliko nang pasilangan ang daan para sa mga sasakyang papuntang timog at pakanluran para sa mga papasok sa daang sangay, kung saang nagtatapos ito at papasok sa Pangunahing NLEX.
Dinala nito ang huling bahagi ng NLEx (noo'y North Diversion Road) hanggang sa pinahaba ang ruta patungong Angeles noong 1976.
Mindanao at Karuhatan Link
thumb|Ang Mindanao Link (Bahaging 8.1) ng NLEx patungong Palitan ng Smart Connect sa kanluran. Ang Mindanao at Karuhatan Link (mga Bahaging 8.1 at 9 ng NLEX) ay nagsisimula sa Lansangang MacArthur sa Valenzuela kung saan ang ugnay sa Bahaging 10 ng NLEX sa hinaharap ay itatayo. Aabutin nito ang Tarangkahang Pambayad ng Karuhatan at tutuloy pasilangan hanggang babagtasin nito ang Pangunahing NLEX sa Palitan ng Smart Connect. Ang lebel ng isang daan ay bababa pagkaraan ng palitan. Dadaan ito sa Kalye Que Grande, kung saan matatagpuan ang daang pang-ibabaw nito. Papasok ito sa Lungsod Quezon, at matatagpuan dito ang isa pang daang pang-ibabaw at paglampas nito ay ang Tarangkahang Pambayad ng Mindanao Avenue. Pagkaraan ng tarangkahang pambayad, magkakalinya ito sa Detour Road at tatapos sa Abenida Mindanao.
Bahaging 10 (Segment 10)
Ang Bahaging Sampu (Segment 10) ay isang naka-angat na mabilisang daanan na nagsisimula sa Bahaging 9 sa Valenzuela, at nagtatapos sa Daang C-3 sa Caloocan. Karamihan sa daan ay gumagamit ng umiiral na karapatan sa daan ng daambakal sa Caloocan, Malabon, at Valenzuela. Kaya umaabot ang taas nito sa 19 na metro (62 talampakan) upang magbigay ng espasyong-pahintulot o clearance para sa naka-angat na Daambakal ng Maynila–Clark.
Nagsisimula ang NLEX Harbor Link sa Labasan ng Karuhatan karugtong ng Bahaging 9. Ang bahaging malapit sa hilagang dulo ay dumadaan sa pook-pang-industriya at pook-pampamahayan kaya kinailangang gibain ang maraming mga kabahayan, gusali, at bodega. Susundan nito ang karapatan sa daan ng daambakal kung saang aakyat ito upang magbigay ng kinakailangang pahintulot sa lupa para sa biyaduktong nagdadala ng Daambakal ng Maynila–Clark sa hinaharap. Paglampas ng Daang Samson at ng mga tindahan ng bagon ng Pambansang Daambakal ng Pilipinas sa Caloocan, pupunta sa kanan ng daanan ng daambakal ang NLEX Harbor Link, kaya kinailangan ding gibain ang marami pang mga kabahayan at gusali, kasama ang isang pampook na palengke. Nagtatapos ang mabilisang daanan sa isang palitan karugtong ng Daang C-3, kalakip ng natapos nang mga usbong upang madugtong sa landas na sangay sa C-3 na itinatayo pa, at sa NLEx-SLEx Connector Road sa hinaharap.
Segment 8.2
Ang NLEx Segment 8.2 ay magiging isang 7.85 kilometrong bahagi ng NLEx na mag-uugnay ng Segment 8.1 patungong Daang C-5 at Abenida Commonwealth. Unang maglilinya ang nakapanukalang bahagi sa Abenida Republic bago lumiko sa timog sa Abenida Luzon, at pagkaraan ay mag-uugnay ito sa Abenida Commonwealth. Kasama sa bahaging ito ang dalawang mga palitan sa mga Abenidang Mindanao at Regalado, isang ugnayang rotonda sa Abenida Kongresyonal, at tatlong mga lokal na bagtasan sa daan sa Lansangang Quirino at mga Abenidang Sauyo at Chestnut. Inaasahan na pagkakompleto nito, malaki ang maitutulong nito sa pagpapaluwag ng daloy ng trapiko sa Abenida Commonwealth at Abenida Quezon - ang kinagisnang ruta ng mga motorista na galing sa hilagang-kanluran ng Kalakhang Maynila. Makakapagtipid din ito ng oras ng paglalakbay at gasolina sa mga sasakyan at makapagbabawas ito ng pagkaupod at pagkaluma sa mga sasakyan.
Segment 10.1
thumb|Ang itinatayong Segment 10 ng NLEx sa Sangandaan, Caloocan. Ang NLEX Segment 10 ay isang 5.65 kilometrong nakaangat na mabilisang daanan na may apat na mga landas at tatakbo mula NLEX Karuhatan Link hanggang Daang C-3 karugtong ng R-10. Unang binuksan ito sa trapiko noong Marso 1, 2019, at matatapos ang bahaging R-10 pagsapit ng Enero 2020.
NLEX-SLEX Connector Road (Segment 10.2)
May mga panukala para sa pagtatayo ng isang nakaangat na mabilisang daanan na mag-uugnay ng NLEX sa South Luzon Expressway (SLEX).
Iniulat na tinanggap ng pamahalaan ang kusang panukala mula sa Metro Pacific Tollways Development Corp. (MPTDC) para magtayo ng 13.24 kilometrong daan. Ang MPTDC ay isang sangay ng Metro Pacific Tollways Corp. (MPTC) na nagpapatakbo ng NLEx.
Kilala bilang proyektong Connector Road, ang nakaangat na mabilisang daanan ay dadaan sa ibabaw ng mga riles ng Philippine National Railways hanggang sa matapos ito sa palitan nito sa Skyway Stage 3.
Magkokonekta ito sa Segment 10 sa hilaga at sa Skyway malapit sa Politeknikong Unibersidad ng Pilipinas sa Santa Mesa, Maynila sa timog. Pagnakompleto, magkakaroon ito ng apat na papasok at palabas na labasan: C-3 Road sa Caloocan, España at Quirino Avenue sa Maynila, at tatapos ito sa Labasan ng Skyway Stage 3 sa Santa Mesa, Maynila. Magbubukas ito sa trapiko sa Pebrero 2022.
Tinatayang aabot sa ₱17 bilyon ang halaga ng pagpapatayo ng proyekto, subalit bilang isang istrakturang "puro-nakaangat", ang halaga ng pagbibili ng lupaing right-of-way ay mababawas sa tinatayang ₱2.41 bilyon. Inaasahan na sisimulan ang pagtatayo kapag naitayo na ang Segment 10.
NLEx Phase 3
Binubuo ito ng tatlong bahagi na may tinatayang haba na 58 km, mula San Simon, Pampanga hanggang Dinalupihan, Bataan. Kokonektahin nito ang NLEX sa Subic Freeport Expressway sa Subic Bay Freeport Zone.
Sistema ng pagbabayad
thumb|Tarangkahang Pambayad ng Bocaue. thumb|Looban ng Tarangkahang Pambayad ng Balintawak. May dalawang seksyion ang mabilisang daanan: ang seksyiong bukas (open section) at seksyiong nakasara (closed section). Ang seksyiong bukas (sa loob ng Kalakhang Maynila) ay nagkakarga ng pantay na bayarin batay sa uri ng sasakyan (vehicle class). Ginagamit ang sistemang ito para mabawasan ang dami ng mga tarangkahang pambayad o toll barrier (at ng mga kaugnay nitong balakid pantrapiko) sa loob ng Kamaynilaan. Ang seksyiong nakasara ay nakabatay sa layo (o distansiya), at nagsisingil ito batay sa uri ng sasakyan at nilakbay na layo. Noong minodernisa ang mabilisang daanan, inumpisa ang isang sistemang de-kuryente sa pangongolekta ng mga bayad (electronic toll collection o ETC) para sa mga sasakyang Class 1 upang maipabilis ang mga transaksyon sa mga toll booth. Sa kabilang banda, mga prepaid magnetic card naman ang itinakda para sa mga sasakyang Class 2 at 3. Ang mga ito ay pinalitan na ngayon ng isang pinagsamang sistemang ETC na pinapatakbo ng Easytrip Services Corporation. Magmula noong Oktubre 1, 2011, lahat ng mga bayarin (na pinapakita sa ibaba) ay may kasamang 12% VAT (Value Added Tax).
Mindanao at Karuhatan Link
thumb|Tarangkahang Pambayad ng Mindanao Avenue sa NLEx-Mindanao Link.
Daang Sangay ng Tabang (Tabang Spur Road)
thumb|Tarangkahang Pambayad ng Tabang
Hiroshi Tsuburaya
thumb|Si Hiroshi Tsuburaya bilang Alexis sa [[Shaider]]
Si Hiroshi Tsuburaya (円谷 浩, Tsuburaya Hiroshi) ipinanganak noong March 8, 1964. Nakilala siya sa papel na Space Sheriff Shaider. Sya ay apo ng kilalang si Eiji Tsuburaya, founder of Tsuburaya Productions, kung saan naging head siya ng talent division nito hanggang siya ay pumanaw noong July 24, 2001 sa Edad na 37 mula sa sakit sa atay.
Acting career
Nagsimula ang acting career ni Hiroshi Tsuburaya sa pamamagitan ng pag-aaudition sa isang pelikula noong 1980s na kalaunan ay nauwi sa isang maliit na role lamang sa isa pang pelikula. Pagkatapos nito, ginampanan nya ang pinakakilala niyang role hanggang sa kasakuluyan, ang SPACE SHERIFF SHAIDER (1984) ng Toei kung saan ginampanan nya ang role na Shaider/ Alexis (Dai Sawamura) kasama si Naomi Morinaga bilang si Annie.
nang matapos ang SPACE SHERIFF SHAIDER na may 52 episodes, lumabas siya sa ilang television drama pati pelikula katulad ng ARARENBO SHOGUN at MITO KOMON. Lumabas din siya sa episode 49 ng Ultraman Tiga bilang si Hajime Tsuburaya. 1997, ginanpanan naman nya ang role na Colonel Seiji Miyata sa Ultraman Dyna, kumander ng TPC (The Terrestrial Peaceable Consortium). Naging bahagi din siya ng ULTRAMAN GAIA bilang KCB Director, Kenji Tabata.
Mga Ginanapang Series
REFERENCES: Bob Johnson & August Ragone. July 27, 2001THE PASSING OF A HERO, HIROSHI TSUBURAYA. Henshin! Online
Montelparo
Ang Montelparo ay isang komuna (munisipalidad) sa Lalawigan ng Fermo sa rehiyon ng Marche ng Italya, na matatagpuan mga 75 km timog ng Ancona, mga 30 km hilaga ng Ascoli Piceno at 35 km ng Fermo. Noong 31 Disyembre 2004, mayroon itong populasyon na 929 at may lawak na 21.6 km2.
Ang Montelparo ay may hangganan sa mga sumusunod na munisipalidad: Force, Monsampietro Morico, Montalto delle Marche, Monte Rinaldo, Montedinove, Monteleone di Fermo, Rotella, at Santa Vittoria sa Matenano.
Adam Holm
Si Adam S. Holm o mas kilala sa Robbie, ay ipinanganak noong taon 1997 sa Iowa, Estados Unidos), ay isang perpormer (aktor) pornograpiya ng Sean Cody.com, kasama niya ang iilang perpormer na sina Blake, Cory, Shaw at Curtis.
Pilmograpiya
Siya ay nakikita sa isang ekslosibong pornograpiya ng Winter Gateway (2016) na naka base sa lungsod ng San Diego, California at Sean Cody.
Paligsahan ng mga Pelikula ng Kalakhang Maynila ng 2002
Ang 2002 Metro Manila Film Festival ay ang Paligsahan ng mga Pelikula ng Kalakhang Maynila ay tig-kada walong pelikula ang kalahok sa ika-28na taunang Paligsahan ng mga Pelikula ng Kalakhang Maynila. Sabay-sabay na ipinalabas ang walong pelikula sa buong Pilipinas kung saan binibigyan ang mga pelikulang kalahok ng sampung araw na ipalabas na walang kasabay na dayuhang pelikula tuwing pasko, ika-25 ng Disyembre.
Bhawaiya
Ang Bhawaiya ay isang musikal na anyo o isang sikat na katutubong musika na nagmula sa Hilagang Bengal, lalo na ang Dibisyong Rangpur sa Bangladesh, Distrito ng Cooch Behar ng Kanlurang Bengal, India at Hindi nahahati na distrito ng Goalpara ng Assam, India.   Isang musikang "uring manggagawa", na may paulit-ulit na pigura ng mga mahout (mga tagapagsanay at tagahuli ng mga elepante), mahishal (mga tagapag-alaga ng kalabaw) at mga gariyal (mga cart driver) ang mga liriko ng mga awiting ito ay nagpapahayag ng hapdi ng paghihiwalay at kalungkutan ng kanilang mga kababaihan, kasama ang pinahabang tono na nagpapatingkad ng sakit, pananabik at "malalim na damdamin". Karaniwang pinaniniwalaan na nagmula noong ika-16 na siglo sa ilalim ng hari ng Koch na si Vishwa Singha, ito ay umunlad sa mga pagtatanghal sa entablado mula noong deakda 1950 at mas malawak mula noong dekada 1990. Ang mga liriko ng mga kanta ng Bhawaiya ay hindi denominasyonal.
Pinagmulan ng pangalan Bhawaiya
Mayroong iba't ibang paliwanag ng kahulugan ng Bhawaiya. Ang mababang lupain na may mga palumpong at iba pang gulay ay tinatawag na Bhawa. Kinakanta noon ng mga tagabantay ng kalabaw ang kantang ito habang nag-aararo. Kaya naman umiral ang pangalang Bhawaiya. Ayon sa ilang iba pang mananaliksik, ang Bhawaiya ay nagmula sa salitang Bawaiya, na kasunod ay nagmula sa salitang bao (hangin). Ang hinango ng salitang Bhawaiya ay Bhav > Bhao + Iya = Bhawaiya. Kaya ang deribatibong kahulugan ng salitang ito ay labis na tulak emosyonal. Ayon kay Abbas Uddin, isang kilalang mang-aawit at kompositor ng kantang Bhawaiya, ang kantang ito ay parang random at kaaya-ayang ihip ng hangin ng Hilagang Bengal at pinangalanan ito bilang Bhawaiya. Ayon sa isang survey (na isinagawa ng Folk cultural and tribal cultural center, Pamahalaan ng Kanlurang Bengal) sa mga gumanap ng kantang Bhawaiya ang pangalan ay nagmula sa salitang Bhao > Bhav. Ang mga awiting ito ay may dalang malalim na "damdamin" ng biraha o paghihiwalay at kalungkutan.
Castel di Sangro
Ang Castel di Sangro (lokal na tinatawag bilang Caštiéllë) ay isang lungsod at komuna ng 6,461 katao (hanggang 2013) sa Lalawigan ng L'Aquila, sa Abruzzo, Gitnang Italya. Ito ang pangunahing lungsod ng lugar ng Alto Sangro e Altopiano delle Cinque Miglia.
Heograpiya
Ang Castel di Sangro ay matatagpuan malapit sa Ilog Sangro, sa isang lambak sa Kabundukang Apenino.
Kabilang sa mga kapitbahay na bayan ang Roccaraso, Pescocostanzo, Rivisondoli, San Pietro Avellana, at Montenero Val Cocchiara.
Kasaysayan
Ang Castel di Sangro ay kilala ng mga Romano bilang Aufidena  (isang lungsod ng mga Samnita ). Ito ang tahanan ng ninuno ng pangatlo at huling linya ng Bahay ni Cesar (Catulus Cesar).
Herkules
thumb|right|Si Herkules. Si Herkules, na nakikilala rin bilang Hercules, Heracles, o Herakles (sulat na Griyego: Ηρακλής na binibigkas bilang Hrakl í s; Latin: Hercules) ang pinakamalakas na tao sa mitolohiyang Griyego. Anak siya nina Zeus at Alcmena.
Paligsahan ng mga Pelikula ng Kalakhang Maynila ng 2001
Ang 2001 Metro Manila Film Festival ay ang Paligsahan ng mga Pelikula ng Kalakhang Maynila ay tig-kada walong pelikula ang kalahok sa ika-27na taunang Paligsahan ng mga Pelikula ng Kalakhang Maynila. Sabay-sabay na ipinalabas ang walong pelikula sa buong Pilipinas kung saan binibigyan ang mga pelikulang kalahok ng sampung araw na ipalabas na walang kasabay na dayuhang pelikula tuwing pasko, ika-25 ng Disyembre.
Abetone
Ang  ay isang comune sa lalawigan ng Pistoia sa bansang Italya.
Batong Veer Lorik
Ang Batong Veer Lorik, na kilala rin sa Hindi bilang Veer Lorik Patthar (Ingles veer; matapang, patthar; bato), ay matatagpuan sa paligid ng 5 km mula sa Robertsganj sa Burol Markundi, sa hilagang Indiyanong estado ng Uttar Pradesh. Ito ay simbolo ng pagmamahal at katapangan nina Lorik at Manjari, ang mga pangunahing tauhan ng lokal na alamat na 'Loriki'. Ayon sa kuwentong bayan, pinutol ni Yadav Veer Lorik ang batong ito, gamit ang kaniyang espada, sa isang hagod, bilang patunay ng kaniyang tunay na pag-ibig. Ang ilang mga katutubong awit, na inaawit ng mga katutubong mang-aawit, ay batay sa Loriki. Ang Govardhan Puja, isang pistang Hindu, ay ipinagdiriwang dito taon-taon.
Kuwento
Noong ika-5 siglo, mayroong isang estado na tinatawag na Agori sa tabi ng Ilog Son (ngayon ay matatagpuan sa distrito ng Sonbhadra). Si Molagat, ang namumunong hari ng estado, sa kabila ng pagiging isang napakahusay na hari, ay nainggit sa isang lalaking Yadav na nagngangalang Mehra dahil sa kapangyarihang taglay niya. Isang araw inimbitahan ni Haring Molagat si Mehra sa isang laban sa pagsusugal. Iminungkahi na ang mananalo sa laro ng pagsusugal ang mamamahala sa estado. Tinanggap ni Mehra ang panukala ng hari at nagsimula silang magsugal. Nawala ng hari ang lahat at kinailangan niyang umalis sa kaniyang kaharian. Nang makita ang kalagayan ng hari, dumating si Panginoong Brahma bilang isang nagpapanggap na monghe at binigyan siya ng ilang barya, tinitiyak sa kaniya na kapag nakipaglaro siya sa mga baryang iyon, babalik ang kaniyang pamamahala. Ang hari ay sumunod, at nanalo. Si Mehra ay natalo nang anim na beses at isinugal ang lahat, kasama ang kaniyang asawa, na buntis. Sa ikapitong pagkakataon, nawala rin ang sinapupunan ng kaniyang asawa. Ngunit ang hari ay tila nagpakita ng pagkabukas-palad kay Mehra. Sinabi niya na kung ang paparating na sanggol ay lalaki ay magtatrabaho siya sa kuwadra at kung ito ay babae, siya ay itatalaga sa paglilingkod sa Reyna.
Ang ikapitong anak ni Mehra ay ipinanganak bilang isang babae, na pinangalanang Manjari. Nang matuklasan ito ng Hari, nagpadala siya ng mga sundalo para dalhin si Manjari sa kaniya. Ngunit tumanggi ang ina ni Manjari na makipaghiwalay sa kaniyang anak na babae. Sa halip, nagpadala siya ng mensahe sa hari na kailangan niyang patayin ang asawa ni Manjari kung gusto niyang isama ito.
Kaya naman, ang mga magulang ni Manjari ay sabik na makahanap ng manliligaw kay Manjari na maaaring talunin ang hari pagkatapos ng kasal. Hiniling ni Manjari sa kaniyang mga magulang na pumunta sa lugar ng mga taong nagngangalang Balia kung saan makikita nila ang isang batang nagngangalang Yadav Veer Lorik. Siya ang kaniyang kasintahan sa nakaraang buhay, at may kakayahang talunin ang hari.
Nagkita ang mga ama ni Manjari at Lorik at naayos ang kasal. Dumating si Lorik kasama ang kalahating milyong tao para sa kasal, upang pakasalan si Manjari. Nang makarating sila sa pampang ng ilog na anak, ipinadala ng hari ang kaniyang mga tropa upang labanan si Lorik at hulihin si Manjari. Si Lorik ay tila natalo sa digmaan. Si Manjari, bilang isang pambihirang babae, ay pumunta kay Veer Lorik at sinabi sa kaniya na mayroong isang nayon na pinangalanang Gothani malapit sa Muog Agori. Sinabi niya sa kaniya na mayroong isang templo ng Panginoon Shiva sa nayong iyon at kung siya ay pupunta doon at manalangin sa diyos, ang tagumpay ay magiging kaniya.
Ginawa ni Lorik ang sinabi ni Manjari at nanalo sa digmaan kaya nagpakasal ang dalawa. Bago umalis sa hangganan ng nayon, sinabihan ni Manjari si Lorik na gumawa ng isang mahusay na bagay upang maalala ng mga tao na mahal nila ang isa't isa sa ganoong sukat. Tinanong ni Veer Lorik si Manjari kung ano ang dapat niyang gawin upang ito ay maging simbolo ng tunay na pag-ibig at walang mapagmahal na mag-asawang babalik na nabigo mula rito. Si Manjari, na nakaturo sa isang bato, ay hiniling kay Lorik na putulin ang bato gamit ang parehong espada na ginamit niya upang patayin ang Hari. Ganun din ang ginawa ni Lorik, naputol ang bato sa dalawang piraso. Inilapat ni Manjari ang vermilion sa kanyang ulo mula sa isang pira-pirasong bato at ginawa ang Veer Lorik Stone bilang Tanda ng tunay na pag-ibig, upang tumayo doon magpakailanman.
Johnny Donovan
Si Johnny Donovan o mas kilala sa Deacon, ay ipinanganak noong Mayo 27, 1990 sa Estados Unidos), ay isang perpormer (aktor) pornograpiya ng Sean Cody.com, kasama niya ang iilang perpormer na si Ricky Donovan bilang Asher.
Pilmograpiya
Siya ay nakikita sa isang ekslosibong pornograpiya ng Sean Cody mula (2017-2020) na naka base sa lungsod ng San Diego, California at WayBig.com
Pagpupulong sa Pamamahala ng Internet
Estruktura at tungkulin
Ang pagbuo ng Pagpulong sa Pamamahala ng Internet o “Internet Governance Forum”  ay unang inirekomenda sa isang ulat ng Working Group on Internet Governance pagkatapos ng maraming seryeng pagpahayag at pagtanong sa mga nauukol. Ang ulat na ito ay isa sa mga lagom sa ikalawang bahagi ng Sanlibutang Pagtipon para sa Lipunan ng Teknolohiyang Impormasyon World Summit on the Information Society na ginanap sa Tunis noong 2005, na naging daan din para pormal na likhain ang IGF at ilapat ang itong pahayag.
Pagkatapos ng hayag na pulong na ginanap noong Pebrero 2006, ang pangkalahatang kalihim ng UN ay nagbuo ng isang pangpayuhang grupo na tinawag na MAG at pangungunahan ng kalihim (o tinatawag na “Secretariat”) na maging pangunang pasanayan na bubuo sa IGF. Ang mga paghahati sa itong organisasyon ay hindi dapat isiping o akalaing tiyak dahil ang straktura ng organisasyon ay tinutuloy na iayos at baguhin hanggang aangkop ito sa mga kailangan ng mga myembro.
Ang “Multistakeholder Advisory Group” o “MAG”
Ang Tagapagpayong Grupo, na ngayon ay tinatawag na MAG (Multistakeholder Advisory Group), ay binuo ng dating pangkalahatang kalihim ng United Nations na si Ginoong Kofi Annan noong 17 Mayo 2006. Ang MAG ay unang binubuo ng apatnapung-anim na myembro mula sa internasyonal na gobyerno, sa pribadong sector ng komersiya at pampublikong lipunan o samahang pambansa, bilang ang akademiya at teknolohiyang komunidad, at pinamumunuhan ni Nitin Desai,ang pangkalahatang kahilim at tanging tagapagpayo  sa Sanlibutang  Pagtipon para sa Lipunan ng Teknolohiyang Impormasyon o World Summit on the Information Society. Lahat ng mga taong sumali o may ganap na angkin sa itong gawain o hangad ay pantay na makihalo dito. Ang layunin ng paglapat ng MAG ay para tulungan o alayin ang Pangkalahatang Kalihim sa pagsimula ng Pagpulong sa Pamamahala ng Internet o ang “Internet Governance Forum .“  Noong 20 Agosto, ang pahayag ng MAG ay binago na ngayon may apatnapung-pitong myembro sa bagong estruktura, at pangungunahan ni Nitin Desai, at ng  diplomat mula sa Brazil na si Hadil da Rocha Vianna .Ang pahayag ng MAG ay may palugit lamang noon na hanggang 30 Abril 2008. na may bagong tatlongpung-tatlong porsiyento ng myembro sa bawat tumaya o sumaling grupo at si Nitin Desai pa rin ang tanging pinuno. . Ang MAG ay nagtatagpo tatlong beses sa isang taon – sa Pebrero, Mayo at Setyembre. Ang tatlong talakdaan ay gaganapin sa Geneva sa  Palais des Nations at susundan ng hayag na pulong pagkatapos.
Ang mga detalye sa pagpalakad at pagpili ng MAG ay mababasa sa isang kabuuang ulat sa isang pulong na ginanap noong Pebrero. Ito ay maaring kunin sa
Noong 22 Agosto 2008, binago ng opisina ng United Nations sa Geneva ang pagsapi ng MAG para sa paghanda sa nararating Pagpulong sa Pamamahala ng Internet o ang “Internet Governance Forum” na gaganapin sa lunsod ng Hyderabad sa India. May kabuuan na limangpung myembro, labing-pito dito ay mga bagong myembro, na kumakatawan ng tatlongpung-tatlong porsiyento ng kabuuan ng mga myembro. Si Nitin Desai pa rin ang pinuno ng Tagapagpayong Grupo. (Source: UN Department of Public Information, United Nations Office in Geneva. Accessed online at:(httpNewsByYear_en)/417AFED5138FD8E5C12574AD002E6C13?OpenDocument)
Kalihim o Tagapangasiwa
Ang Kalihim o Tagapangasiwa ay mamalahagi sa opisina ng United Nations sa Geneva at siya ay tutulong at mangangasiwa sa mga gawain ng MAG. Ang Kalihim o Tagapangasiwa ay pangungunahan ni Markus Kummer bilang Pangkalahatang Tagaganap ng mga gawain at si Chengetai Masango bilang manedyer ng Programa at Tekhnolohiya. Ang Kalihim o Tagapangasiwa ang siya ring nagbibigay ng mga oportunidad at nag-aasikaso na makalahok at makadalo ang interesadong makapunta sa IGF. , Si Markus Kummer ay sangkot din sa WGIG na sumasakatuparan sa tagapangasiwa nito. .
Pagsubaybay sa WSIS (Sanlibutang Pagtipon para sa Lipunan ng Teknolohiyang Impormasyon o World Summit on the Information Society)
Ang IGF ay isang mahalagang kaganapan ng Sanlibutang Pagtipon para sa Lipunan ng Teknolohiyang Impormasyon o  World Summit on Information Technology (WSIS) sa Ingles. Ang mahalagang resulta ng pagtitipon na ito ay pinabisa ng ika-37 at ika-38 talata ng Pag-ako sa Tunis 2005. Sa talatang tatlongpung-pito, nakasaad na “…ang mga layunin ay maaabot sa pamamagitan ng pagsanib-pwersa,  kooperasyon at pagtutulungan ng gobyerno at iba’t ibang interesadong sektor ,halimabawa, ang pribadong sektor, mga iba’t ibang pambansang samahan o lipunan at mga internasyonal na organisasyon, at mapayapa ang kooperasyon sa buong mundo at pag-iisa sa lahat ng antas ay hindi medaling mabura kung ito ay ikabubuti ng  Lipunan ng Impormasyon.” Sumusunod  sa itong pag-ako, ang ika-38 talata ay nagsasaad din na ang lahat na mga sikap ay “hindi dapat huminto sa pagtatapos o konklusyon ng pagtitipong ito…ang pagsikat ng pangdaigdig na Lipunan ng Impormasyon kung saan tayo ay nakikibahagi sa tumataas na oportunidada sa sambayanan at para sa pangkaloobang pangdaigdig na komunidad…dapat natin ngayon isa-isip at ibahagi ang mga oportunidad na ito at suportahan ang masusunod na paglinang at pag-uunlad nito.” Ang Pagtitipon sa Tunis (Tunis Summit) noong 2005 ay nagkaroon ng mahalagang kaganapan nang nabuo ang ulat ng IGF. Sa ika-72 talata ng Talan ng Tunis, tinanong ang Pangkalahatang Kalihim ng UN para simulan ang pagpulong ukol sa bagong pagtipon ng mga iba’t ibang organisasyon at sektor na may interes o pakinabang dito, at tinatawag na IGF. Sa itong ulat, ang mga iba’t ibang organisasyon o sektor na may interes o pakinabang dito ay hinihikayat na patibayin ang pagsali o pagbilang dito ,lalong-lalo na sa mga mahihirap na bansa. Sa talata ika-72(h), ang ulat ay tinutumbok sa pagtutulungan at pamamahagi ng kakayahan para sa mga mahihirap na bansa at paggamit ng lokal na kaalaman, pamamaraan at husay. Ang akdang ito ay pinatibay sa isang programa ng Diplo Foundation na tinatawag na “Internet Governance Capacity Building Programme” (IGCBP),kung saan ang mga sumasali o mga kalahok ay nanggaling sa iba’t ibang rehiyon, na nakikinabang din sa kaalaman at husay ng mga experto sa Pamamahala ng Internet.
Ang pagsanib-pwersa ng mga iba’t ibang organisasyon at sektor sa pagplano, pamamahala at sistema ng IGF ay isang patunay sa pag-ako, lalong-lalo na pinatibay ito sa ika-39 talata ng Pag-ako sa Tunis. Sa itong talata, may malalim na tungkuling na “…gumawa at ipasakatuparan ang isang epektibong sagot o tugon sa mga dipikultad at oportunidad sa pagtindig ng isang ganap na pangdaigdig na Lipunan ng Impormasyon para sa kabutihan ng kapwang tao.” Sa pagtitipon ng lipunang pambansa noong 16 Hunyo 2008, na inareglo ng OECD (Organisasyon para sa Pag-unlad ng Ekonomiya at Kooperasyon o Organization of Economic Development and Cooperation) at ginanap sa Seoul, S.Korea, nagsalita si Embahador David A. Gross, ng Estadong Departamento ng pamhalaan ng Estados Unidos, ukol sa pagbago ng panglipunang buhay ng mga tao dahil sa Internet. Naniniwala si Embahador Gross na ang pagbabagong ito ay nagkaroon ng malaking epekto sa pagdayo ng impormasyon na naging dahilan din para magbago ang pampolitikang pamamalakad ng mga gawain o empleo. Pinapahiwatig ni Embahador Gross na may dalang malakas at malalim na linggwahe o salita ang 2005 WSIS dahil sa talata ika-4, na nakasaad din sa Tala sa Tunis, ukol sa paghayag.
Pagbuo ng IGF
Ang pagsali ng iba’t ibang organisasyon at sektor ay inuulit na pinapahayag, hango sa internasyonal na mga hanay ng IGF. Ang pag-andukhain dito ay naiulat sa ika-29 hanggang ika-35 ng Tala ng Tunis. Lahat na nagtunggali dito ay naggaling sa gobyerno, sa pribadong sektor ng teknolohiya at ekonomiya, pambansang samahan, at mga iba’t-ibang hanay o organisasyon ng gobyerno. Sa ika-32 talata, ang Pangkalahatang Kalihim ng UN ay binati sa kanyang Gawain sa pagtayo ng “ Working Group on Internet Governance” (WGIG).
Ang pagkaroon ng isang organisasyon katulad ng IGF ay unang tinuntunan ng atensiyon sa Ulat ng WGIG. Pagkatapos makakuha ang pagsang-ayon ng mga myembro, nagrekomenda ang WGIG at ito ay nakasaad sa talata ika-40 ng ulat:
"'nabuo ng WGIG ang espasyo na hango sa akdang estruktura, dahil walang pangdaigdig na pagtitipon para mapag-usapan ang mga isyu tungkol sa pampublikong pamamahala ng Internet. Nagkaroon ng konklusyon na mas makabuluhan kung makabuo ng pagkakataon para sa pag-uusap ng mga iba’t ibang organisasyon o sektor na may kinalalaman dito. Ang pagkakataong ito ang makabigay ng daan para pag-usapan ang mga isyu, at mga dadating na isyu pa, na makakabuluhan at may maraming dimensiyon, at kung anumang epekto nito sa iba’t ibang institusyon, ay hindi nasiayos ng anumang institusyon at hindi naharap nang mabuti”"
Ang IGF ay isa sa apat na rekomendasyon na inulat.
Ang ideya ng isang pagtitipon ay inirekomenda ng bansang Argentina, at nakasaad sa rekomendasyong ito na ginanap noong huling ika-3 Prepcom 3 sa Tunis:
"'para matibay ang pangdaigdig na pakikibahagi o kooperasyon sa pampublikong pag-uusap sa mga isyu at aspektong pamamahala na may hango sa pamamahala ng Internet, kami ay nagrerekomenda ng isang pagtitipon. Ang pagtitipon na ito ay hindi magbubura ng mga mekanismo na binabahagi ngayon, datapwa’t ito ay titindig sa binabahaging estruktura sa Pamamahala ng Internet, at dapat titindig para sa kabuhayan, estabilismo at katibayan ng Internet sa paghaharap ng mga isyung pampubliko na hindi naman pinakikinggan ng madla o nasi-ayos, di lamang kasama dito ang mga isyu sa pamamalakad o operasyon ng Internet sa bawat araw. Ito ay dapat hango sa konstitusyon ng isang bansa at masabing walang kinakampihan, walang sinusundan at walang proseso na inaaangko para sa pagbibigay ng impormasyon at pagpahayag ng mga mabubuting ehempleo at pagtutugis sa mga isyu, para mapa-alam ang madla, makuha ang sang-ayon at pagsali nila. Sa pag-unawa sa mabilis na pag-unlad ng teknolohiya at mga institusyon, kami ay nagrerekomenda na ang mekanismong ito ay akdang matalata dahil kailangan itong matuloy.”"
Ang pagsimula ng IGF ay pinahayag noong 18 Hulyo 2006, at ang unang pulong ng Pagtitipon ay ginanap sa Athens, Greece noong 30 Oktubre – 2 Nobyembre 2006.
Mga Konsultasyon
May dalawang konsultasyon ukol sa pagsisimula ng IGF:
[1] 16—17 Pebrero 2006 – Ang unang konsultasyon ay ginanap sa Geneva. Ang tala o rekord ng pagpulong ay makukuha sa pahina ng IGF.
[2] 19 Mayo 2006 – Ang ikalawang konsultasyon ay bukas sa lahat na interesado makalahok dito at ito ay ginanap para paghandaan ang unang pagpulong ng IGF. Ang kabuuang tagapagpamahala dito ay si  Nitin Desai  na siya rin ang Tagapagpayo sa Pangkalahatang Kalihim ng UN para sa Pamamahala ng Internet.
Ikalawang Pagpulong ng IGF
Para sa buong impormasyon, ang ulat tungkol sa konsultasyon at mga pulong ng IGF ay mahahanap sa ibaba:
Ang ikatlong pulong ng IGF ay gaganapin sa Hyderabad, India sa ika 3 hanggang 6 Disyembre 2008.
Ulat at and Kalabasan
Ang tungkulin ng IGF ay para makabuo ng isang pagtitipon para makapag-usap at makapulong ang mga kalahok dito. Ang IGF ay "tutukoy sa mga dadating isyu, ipaalam, ibahagi at kunin ang atensiyon ng mga nauukulang katawan ng gobyerno o departamento at ng madla, para makabigay din sila ng mga rekomendasyon", but hindi ibig sabihin na sila ay makabigay na ng pasiya. .
Mga Aktibidad sa IGF
Ang mga iba’t ibang aktibidad ay nagaganap sa IGF: Mga Pagsasanay, Pagtitipon Ukol sa Pinakamahusay na Empleo, Hayag na Pagtitipon at Konsultasyon at mga  pulong ng Dynamic Coalitions.
Ang kabuuang tema ng IGF ay ang mga sumusunod: paghayag, seguridad, kinaiiba at karapatang makibahagi. May bagong tema na tinukoy sa IGF Brazil: ang mga kritikal na kaalaman, husay at yamang-talino ay palaging pinag-uusapansa IGF sa ngayon.
Mga Magilas na Pagpipisan (Dynamic Coalitions)
The pinakahalagang kinalabasan ng unang IGF sa Athens ay ang pagbuo ng maraming Dynamic Coalitions. Ang mga ito ay hindi mga pormal na grupo, nahahati sa iba’t ibang grupo at may mga isyu na pinag-uusapan sa grupo lamang nila.
Halos lahat ng mga grupong ito ay tumatanggap ng kontribusyon sa sinumang interesado sa kanilang isyu. Dahil dito, itong mga grupo ay hindi lamang pagtitipon ng akademya kundi mga inuukulan ng gobyerno, mga pambansang lipunan na interesado o may hilig sa debate at mga kawang-gawa ng grupo.
Sa ngayon, ang mga sumusunod na Dynamic Coalitions ay napa-alam na sa Pangkalahatang Kalihim o Tagapangasiwa ng IGF: